2016. gada 21. jūnijā Noteikumi Nr. 387

Rīgā (prot. Nr. 30 9. §)

**Grozījumi Ministru kabineta 2009. gada 20. oktobra noteikumos Nr. 1194 "Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību"**

Izdoti saskaņā ar

Dzīvesvietas deklarēšanas likuma

8. panta astoto daļu

1. Izdarīt Ministru kabineta 2009. gada 20. oktobra noteikumos Nr. 1194 "Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību" (Latvijas Vēstnesis, 2009, 168. nr.; 2013, 244. nr.) šādus grozījumus:

1.1. izteikt 3. punktu šādā redakcijā:

"3. Deklarējot dzīvesvietu elektroniski, aizpilda speciālu tiešsaistes formu, kas pieejama vismaz 98 procentu apjomā (gadā) no elektroniskā pakalpojuma darbības laika.";

1.2. svītrot 5. punktu;

1.3. aizstāt 9.1. apakšpunktā vārdus "nepilngadīgas personas" ar vārdiem "nepilngadīga bērna";

1.4. aizstāt pielikumā vārdus "īres līgums" ar vārdiem "rakstveida īres līgums";

1.5. papildināt pielikumu aiz vārda "patiesas" ar vārdiem "un es dzīvoju deklarētajā dzīvesvietā".

2. Noteikumi stājas spēkā 2016. gada 1. jūlijā.

Ministru prezidents Māris Kučinskis

Iekšlietu ministra vietā –

labklājības ministrs Jānis Reirs